## 

## BIRŽŲ RAJONO SAVIVALDYBĖS ADMINISTRAcijos Direktorius

**ĮSAKYMAS**

**DĖL BIRŽŲ RAJONO SAVIVALDYBĖS LYGMENS NEFORMALIOJO VAIKŲ ŠVIETIMO PROGRAMŲ ATITIKTIES REIKALAVIMAMS VERTINIMO KOMISIJOS SUDARYMO IR JOS DARBO REGLAMENTO**

2022 m. balandžio 29 d. Nr. A-398

Biržai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymo Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“, 3 ir 5 punktais:

1. Sudarau Biržų rajono savivaldybės lygmens neformaliojo vaikų švietimo programų atitikties reikalavimams vertinimo komisiją (toliau – Komisija):

Eugenijus Januševičius – Biržų rajono savivaldybės administracijos Švietimo, kultūros ir sporto skyriaus **vedėjas (Komisijos pirmininkas);**

Loreta Baronienė – Biržų rajono savivaldybės administracijos Švietimo, kultūros ir sporto skyriaus **vyriausioji specialistė;**

**Artūras Didzinskas –** Biržų rajono savivaldybės administracijos Švietimo, kultūros ir sporto skyriaus **vyriausiasis specialistas;**

Audronė Januševičiutė – Biržų švietimo pagalbos tarnybos direktorė (Komisijos sekretorė);

Marijonas Nemanis – Biržų rajono savivaldybės administracijos Švietimo, kultūros ir sporto skyriaus **vyriausiasis specialistas;**

Violeta Stancikienė – Biržų mokyklos-darželio „Vyturėlis“ direktorė;

**Laimutė Špokienė – Biržų rajono lopšelio-darželio „Genys“ direktorė;**

Saulė Venckūnienė – Biržų „Aušros“ pagrindinės mokyklos direktorė.

2. Tvirtinu Biržų rajono savivaldybės lygmens neformaliojo vaikų švietimo programų atitikties reikalavimams vertinimo komisijos darbo reglamentą (pridedama).

3. N u s t a t a u, kad pirmumo tvarka lėšos skiriamos neformaliojo vaikų švietimo (toliau –NVŠ) programoms, atitinkančioms nacionalinius NVŠ programų finansavimo prioritetus:

3.1. techninės kūrybos, gamtos ir ekologijos, informacinių technologijų, technologijų, medijų krypties, prisidedančioms prie STEAM (angl. k. *Science, Technology, Engineering, Art (creative activities), Mathematics*)įgyvendinimo plėtros;

3.2. orientuotoms į 9–12 klasių / 1–4 gimnazijos klasių mokinių amžiaus tarpsnį.

4. N u s t a t a u maksimalų mokinių skaičių NVŠ grupėje – 20.

5. P r i p a ž į s t u netekusiu galios Biržų rajono savivaldybės administracijos direktoriaus 2019 m. sausio 9 d. įsakymo Nr. A-25 „Dėl Biržų rajono savivaldybės neformaliojo vaikų švietimo programų vertinimo“ (su visais pakeitimais ir papildymais) 1‒3 punktus.

Administracijos direktorė Irutė Varzienė

Parengė

Marijonas Nemanis

2022-04-28